Mahamadou Diarra
Mahamadas Diara (pranc. Mahamadou Diarra; g. 1981 m. gegužės 18 d.) – futbolininkas, Malio rinktinės ir Fulham klubo saugas. Nors karjerą Europoje pradėjo Graikijos ir Nyderlandų klubuose, tačiau tarptautinio dėmesio susilaukė 2002 m. tapęs lyderiaujančio prancūzų klubo Olympique Lyonnais nariu. Su juo 4 kartus laimėjo Prancūzijos lygą ir Prancūzijos supertaurę. 2006 m. už 26 mln. eurų Diarra parduotas ispanų klubui Real Madrid. Nors žaidėjas sugebėjo įsitvirtinti pagrindinėje sudėtyje, tačiau dėl 2008 m. spalį patirtos traumos tą vietą prarado. 2012 m. vasario 27 d. pasirašė sutartį iki sezono pabaigos, su galimybe pratęsti ją dar sezonui, su Anglijos Fulham klubu. Nacionalinėje komandoje žaidžia nuo 2001 m. Su rinktine dalyvavo 2002, 2004, 2008, 2010 m. Afrikos Tautų taurėse.